Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: 5.1. A jogalkotásról szóló 1987. évi XI. törvény 45. §-ban
Paragraph Index: 1415

6. A cigánysággal kapcsolatos kommunikációs munka feladatai 6.1. Kezdeményezni kell a cigány kisebbségi médiát támogató alapítványok, közalapítványok és intézmények tevékenységének összehangolását a folyamatos együttműködés és a források hatékony felhasználása érdekében. A Tárcaközi Bizottság érintett tagja évenként elemző tájékoztatót készít a különböző támogatási formák alapján működő tömegkommunikációs programokról a Tárcaközi Bizottság részére. Felelős: Nemzeti és Etnikai Kisebbségi Hivatal elnöke Miniszterelnöki Hivatal közigazgatás és területpolitikai ügyekért felelős politikai államtitkára Nemzeti Kulturális Örökség Minisztériumának minisztere oktatási miniszter Határidő: folyamatos a tájékoztató elkészítése: évente december 31. 6.2. A többségi társadalom reális cigányságképének alakítása érdekében stratégiai tervet kell kidolgozni az Országos Cigány Önkormányzattal együttműködve, kikérve a médiaszakértők véleményét is. Felelős: Nemzeti Kulturális Örökség Minisztériumának minisztere oktatási miniszter Miniszterelnöki Hivatal kommunikációért felelős politikai államtitkára Nemzeti és Etnikai Kisebbségi Hivatal elnöke Határidő: 2001. december 31. 6.3. A külföldi közvélemény tájékoztatása céljából idegen nyelvű tájékoztató dokumentumokat kell készíteni a nemzetközi tájékoztató és döntéshozó szervezetekhez történő eljuttatás céljából. Felelős: külügyminiszter Miniszterelnöki Hivatal kommunikációért felelős politikai államtitkára Nemzeti és Etnikai Kisebbségi Hivatal elnöke Határidő: 2001. december 31. 6.4. A cigányság életkörülményeinek, társadalmi helyzetének javítására irányuló középtávú intézkedéscsomag végrehajtásával kapcsolatosan kommunikációs tervet kell kidolgozni. Felelős: Nemzeti és Etnikai Kisebbségi Hivatal elnöke Miniszterelnöki Hivatal kommunikációért felelős politikai államtitkára külügyminiszter Határidő: folyamatos kommunikációs terv kidolgozása: évente december 31. 6.5. A cigány kisebbségi önkormányzatok, szervezetek képviselői részére a cigány lakosság és a különböző intézményrendszerek közötti kommunikáció és együttműködés elősegítése érdekében, valamint hogy megfelelő ismereteket szerezzenek a kisebbségi oktatás területén meglévő jogaikról, azok gyakorlásának módjáról képzéseket, tanácskozásokat kell szervezni, az Országos Cigány Önkormányzat bevonásával. Felelős: Nemzeti és Etnikai Kisebbségi Hivatal elnöke Határidő: folyamatos a tájékoztató elkészítése: évente december 31. A Kormány 1074/2001. (VII. 13.) Korm. határozata az egységes digitális rádió-távközlő rendszer (EDR) kialakításáról A Kormány a készenléti és a kormányzati felhasználói kör rádiókommunikációs igényeinek kielégítése céljából elrendeli a schengeni követelményeknek megfelelő és az ETSI/TETRA szabvány szerinti egységes digitális rádiótávközlő rendszer (a továbbiakban: készenléti TETRArendszer) kiépítését. Ennek érdekében

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes